**«Ва́шынгтан по́ст»** (англ.: The Washington Post) — амерыканская штодзённая газета[de]. Выдаецца ў горадзе Вашынгтоне. Найбуйнейшая газета сталіцы Злучаных Штатаў Амерыкі, таксама ўваходзіць у колькасць найстарэйшых.

Гісторыя
--------

Газета была заснавана ў 1877 годзе Стылсанам Хатчынсам (англ.: Stilson Hutchins). У 1880 годзе яна дадала нядзельны выпуск, стаўшы першай гарадской газетай, якая выходзіць 7 дзён у тыдзень. Праз дзевяць гадоў, у рамках кампаніі па прасоўванні падпіскі, уладальнікі прапанавалі кіраўніку ваеннага аркестра U. S. Marine Band кампазітару Джону Філіпу Сузе (англ.: John Philip Sousa) скласці марш, які суправаджаў бы цырымонію ўзнагароджання пераможцаў конкурсу кароткіх сачыненняў — нарысаў. «Марш Washington Post» уваходзіць у лік класічных твораў Сузы.

У 1899 годзе, у разгар Іспанска-Амерыканскай вайны, газета апублікавала класічную ілюстрацыю Кліфарда Берымена (англ.: Clifford K. Berryman) «Remember the Maine».

Самы вялікі тыраж газета мела ў 1993 годзе, калі выходзіла тыражом ў 832 332 асобнікаў. Станам на кастрычнік 2005 года, сярэдняя колькасць чытачоў склала 715 181 у будныя дні і 983 243 па суботах. Такім чынам, па колькасці чытачоў газета займала 5-е месца ў ЗША. Паводле даных Alliance for Audited Media да 2013 года The Washington Post апусцілася на 7-е месца ў рэйтынгу самых папулярных газет ЗША. Па выніках 2012 года яе тыраж склаў 472 000 асобнікаў, на 6,5 % менш чым годам раней. Найбуйнейшы канкурэнт у Вашынгтоне — Вашынгтон таймс.

Журналісты Post атрымалі 47 Пулітцэраўскіх прэмій, 6 з іх у 2008 годзе, 18 стыпендый Німана і 368 прызаў Асацыяцыі фатографаў Белага дому.

У жніўні 2013 года газета была набыта Джэфры Бэзасам за $250 млн.

Пра газету
----------

Самым вядомым эпізодам у багатай гісторыі газеты сталі публікацыі, які распалілі Уотэргейт — адзін з найбуйнейшых палітычных скандалаў у гісторыі ЗША. Рэпарцёры газеты Боб Вудвард і Карл Бернстын, такім чынам, адыгралі прыкметную ролю ў адстаўцы прэзідэнта Рычарда Ніксана. Па гэтых падзеях быў зняты фільм «Уся прэзідэнцкая раць» з Робертам Рэдфардам і Дастынам Хофманам у ролі Вудварда і Бернстына.

Газета ўваходзіць у лік вядучых штодзённых выданняў ЗША, нароўні з Нью-Ёрк таймс, вядомай у сваю чаргу міжнароднымі рэпартажамі, Wall Street Journal, якая спецыялізуецца на эканамічных публікацыях, і газетай «Лос-Анджэлес таймс». «Вашынгтон пост», у сваю чаргу, зарэкамендавала сябе рэпартажамі пра палітычныя падзеі Белага дому, Кангрэса і іншыя пабочныя аспекты дзейнасці амерыканскага федэральнага ўрада.

Газета з'яўляецца прыватнай і на працягу амаль 80 гадоў належала сям'і Грэм, якія валодалі ёй праз Washington Post Co, якая, у сваю чаргу, кантралюе шэраг іншых медыйных і не-медыйных кампаній, уключаючы часопіс Newsweek (прададзены ў 2010 годзе), шэраг газет, кабельныя тэлесеткі і тэлевізійныя станцыі, інтэрнэт-рэсурсы Slate і Foreign Policy.

У жніўні 2013 года было абвешчана, што кантроль над The Washington Post за $250 млн набыў вядомы інтэрнэт-мільярдар Джэф Бэзас, заснавальнік і кіраўнік анлайн-крамы Amazon.com. Разам з Washington Post Бэзас купіў цэлы шэраг іншых друкаваных СМІ: The Express, The Gazette Newspapers, Southern Maryland Newspapers, Fairfax County Times, El Tiempo Latino і Greater Washington Publishing. Прычынай продажу стала нездавальняльнае фінансавае становішча падраздзялення друкаваных СМІ Washington Post Co. У 2002 годзе друкаваныя СМІ прынеслі кампаніі звыш $100 млн прыбылі, у той час як па выніках 2012 года аперацыйныя страты падраздзялення склалі $54 млн, а выручка за апошнія 10 гадоў скарацілася больш чым на 30 %. Новы ўладальнік газеты абвясціў пра хуткія змены, паабяцаўшы ў той жа час, што не будзе ўмешвацца ў працу выдання гэтак жа актыўна, як кіруе сваім інтэрнэт-бізнесам.

Гл. таксама
-----------

* Прэса ў ЗША

Зноскі
------

1. ↑
2. ↑  The Washington post. // WorldCat — 1971. — ISSN 0190-8286 Праверана 5 лютага 2019.<a href='https://wikidata.org/wiki/Track:Q846596'></a>
3. 1 2  The Washington post. — 1836. Праверана 9 сакавіка 2019.<a href='https://wikidata.org/wiki/Track:Q611833'></a>
4. ↑  Contact The Washington Post reporters, columnists and bloggers **(нявызн.)**, *The Washington Post*. Праверана 30 студзеня 2015. Архіўная копія **(нявызн.)**. Архівавана з першакрыніцы 24 ліпеня 2011. Праверана 30 студзеня 2015.
5. ↑  The Washington post. — 1800. Праверана 9 сакавіка 2019.<a href='https://wikidata.org/wiki/Track:Q131454'></a>
6. ↑  Top Media Outlets: Newspapers, Blogs, Consumer Magazines & Social Networks (англ.)(недаступная спасылка).  burrellesluce.com (1 лютага 2011). Архівавана з першакрыніцы 14 лютага 2012. Праверана 24 ліпеня 2011.
7. 1 2  Иван Осипов: *«Эксперимент Безоса: зачем глава Amazon выложил $250 млн за The Washington Post».* Forbes.ru, 06.08.2013
8. ↑  *Иван Осипов*. Эксперимент Безоса: зачем глава Amazon выложил $250 млн за The Washington Post (руск.). *Forbes*.  forbes.ru (6 жніўня 2013). Архівавана з першакрыніцы 16 жніўня 2013. Праверана 14 жніўня 2013.

Спасылкі
--------

* Сайт газеты  (англ.)
* Сайт газеты, прысвечаны бізнес-тэматыцы  (англ.)
* Гісторыя Washington Post Архівавана 11 чэрвеня 2008.  (англ.)

|  |  |
| --- | --- |
| ⚙️   У сацыяльных сетках | Facebook · LinkedIn · Telegram · Твітэр · Твітэр · Твітэр |
| Фота, відэа і аўдыё | Instagram · TikTok · YouTube |
| Тэматычныя сайты | OCLC |
| Слоўнікі і энцыклапедыі | Вялікая каталанская · Вялікая кiтайская · Вялікая нарвежская · Вялікая расійская (старая версія) · Britannica (онлайн) |
| 

| Нарматыўны кантроль |
| --- |
| BIBSYS: 90671584 · GND: 4185034-8 · LOC: sn79002172 · NKC: unn2006375354 · SUDOC: 027587150 · VIAF: 189603300 |

 |

| ⛭Прэса ў ЗША |
| --- |
| Штодзённыя газеты | The Boston Globe ·  The Denver Post ·  Detroit Free Press ·  International Herald Tribune ·  Los Angeles Times ·  The New York Times ·  The Philadelphia Inquirer ·  Star Tribune ·  USA Today ·  The Washington Post ·  The Washington Times |
| Штотыднёвыя часопісы | BusinessWeek ·  The Hollywood Reporter ·  Life ·  New York Magazine ·  Newsweek ·  People ·  Time ·  Entertainment Weekly |
| Штомесячныя часопісы | The Atlantic Monthly ·  The Century Magazine ·  Consumer Reports ·  Foreign Policy ·  Playboy ·  Vogue ·  Official Xbox Magazine ·  Muscle & Fitness ·  Fortune |
| Часопісы для падарожнікаў | Travel + Leisure ·  Conde Nast Traveler |
| Штомесячныя газеты | The New Hampshire Gazette |